b'\n_START_ARTICLE_\nVirgin Galactic\n_START_PARAGRAPH_\nVirgin Galactic je dru\xc5\xbeba za komercialne vesoljske polete. Bazirana je v ZDA, lastnik pa je Richard Bransonova Virgin Group. Ustavljena je bila leta 2004, ponujala naj bi podorbitalne vesoljske polete, pionir na podro\xc4\x8dju vesoljskega turizma. Poleg tega se podjetje ukvarja s podorbitalnimi izstrelitvami v znanstevene namene in orbitalnimi izstrelitvami manj\xc5\xa1ih satelitov. V prihodnosti bodo verjetno izvajali tudi orbitalne lete s \xc4\x8dlove\xc5\xa1ko posadko._NEWLINE_Plovilo SpaceShipTwo naj bi doseglo vi\xc5\xa1ino 110 km, Karmanovo linijo, ki naj bi bila meja med atmosfero in vesoljem. Pri tem bi doseglo hitrost okrog 4 000 km/h. Brezte\xc5\xbenost naj bi trajala \xc5\xa1est minut. Cel polet bi trajal dve uri._NEWLINE_Ve\xc4\x8d kot 400 ljudi naj bi rezerviralo polete s ceno $200.000 na osebo, za rezervacijo je potrebno pla\xc4\x8dati $20.000 depozit. Potem so ceno dvignili na $250.000 v maju 2013, do avgusta 2013 je bilo 640 rezervacij, med njimi Tom Hanks in Stephen Hawking.\n_START_SECTION_\nDelovanje\n_START_PARAGRAPH_\nKoncept obsega dve vozili. Nosilno letalo (ang. MotherShip) White Knight Two je reaktivno letalo z dvema trupoma. V sredini je name\xc5\xa1\xc4\x8deno plovilo SpaceShipTwo, ki ima prostor za \xc5\xa1est potnikov in dva pilota._NEWLINE_Nosilno letalo nese orbitalno plovilo SpaceShipTwo na izstrelitveno vi\xc5\xa1ino okrog 16 000 metrov, kjer se lo\xc4\x8dita. SpaceShipTwo v\xc5\xbege raketne motorje RocketMotorTwo in dose\xc5\xbee nadzvo\xc4\x8dno hitrost v osmih sekundah. Po 70 sekundah se motor ustavi in plovilo nadaljuje do najvi\xc5\xa1je vi\xc5\xa1ine._NEWLINE_RocketMotorTwo je hibridni raketni motor s potiskom 60 000 funtov (270 kN). Da se spreminjati mo\xc4\x8d med letom. Gorivo je du\xc5\xa1ikov oksid N\xe2\x82\x82O in HTPB (ang hydroxyl-terminated polybutadiene)'